Viborger Samler, 1842-11-12
Cancelliraad Jngerslev (som Referent for de i de to førstnævnte Sager nedsatte Comiteer) og Fabrikant Dalgas, (i Referenten for den i sidstnævnte Sag nedsatte Comitee, Kjøbmand Schous, Forfald) oplæste de respective Comitee=Betænkninger. - Kammerraad Wulff oplæste dernæst det af ham indgivne Andragende angaaende at Land skatten af Konge- og Kirketienderne, tilligemed den disse Tiender ved Anordn. 29de Juli 1814 paalagte Afgivt, herefter ligesom hidtil maa udredes efter den gamle og endnu gjældende Matricul. Dette Andragende mødte megen Modsigelse, og Comitee blev ikke nedsat. Sextende Møde, den 3die Novbr. Til foreløbig Behandling blev foretaget: Sagen angaaende Extract af Udkast til et nyt specielt Reglement for Nymindegabs og Ringkjøbing=Fjords Lodserie (som Referent oplæste Kammerherre Krieger Commitee=Betænkningen); fremdeles: Sagen betræffende Udkast til en Anordning angaaende et nyt Ligningsforhold for Fordelingen imellem Kjøbstæderne af de disse paahvilende Byrder. Efteral Apotheker Køster i Anledning af den sidstnævnte Sag (i hvilken han som Referent oplæste Comiteens Betænkning) havde holdt et Foredrag, hvori han bemærkede, at Comiteen havde overladt til Forsamlingen, hvorvidt den vilde finde det hensigtsvarende, at Delinquentudgifterne bleve bestridte af Statskassen eller af de enkelte Byer, fremsatte Cancelliraad Møller den Mening, at Tugthuusfanger ikke burde regnes med i Folketallet, forsaavidt dette skulde være Maalestokken for Fordelingen af visse Udgifter paa Kjøbstæderne, og at det navnlig vilde være til ikke liden Byrde for den fattige By Viborg, om dets Tugthuusfanger, hvis Antal forholdt sig til Jndbyggernes som 330 til henved halvfjerde tusind, skulde med Hensyn til Ligningsforholdet indbefattes under Folketallet. Denne Paastand fandt baade Modsigelse (at f. Ex. Tugthuset, skaffede Byens Jndvaanere ikke liden Fortjeneste, – at Undtagelse med Straffeanstalter vilde ved Consequents ogsaa føre til Undtagelser med Fattiglemmer, med Hospitaler, med Militaire, ja til Undtagelser i det Uendelige) og Medhold (at Straffeanstalter vare til Gavn for hele Landet og derfor ikke burde falde vedkommende enkelte Byer til Last, – at Fortjenesten for Byens Jndvaanere var af forskjellige Grunde for Jntet at regne o. s. v.) - Dernæst foretoges til endelig Behandling Sagen betræffende Udkast til en Forordning for Danmark, med Undtagelse af Bornholm, angaaende Bomindretningens Ophævelse udenfor Kjøbenhavns nærmeste Omegn og Jndførelse af Veipenge af de under Befordringsvæsenet hørende Befordringsmidler m.m. Ved Afstemning blev Comiteens Jndstilling eenstemmig antaget: at saafremt Erstatning for de ved Bomindretningens Ophævelse, udenfor gamle Kjøbenhavns Amt, formindskede Jndtægter for Veikassen skulde ansees fornøden, denne da søges ved en Forhøielse i den Tarif, hvorefter saavel Veipenge som Bompengene skulle erlægges. – Kammerraad Wulff oplæste derpaa det af ham indgivne Andragende, sigtende til Ophævelsen af Grændsetolden mellem Jylland og Slesvig, samt at midlertidigen Brændeviin med lovbefalet Følgeseddel i Grændsetolddistrictet uhindret maa føres indtil 3 Timer efter Solens Redgang. – Man var i det Hele gunstig stemt for dette Andragende, og Justitsraad With formeente, at det kun var Brændeviinsafgiften og Consumtionen, der afskrækkede Slesvigerne fra med aabne Arme at kaste sig tit os, og at man derfor ikke maatte betænke sig paa at indgive en saadan Petition, der ovenikjøbet vilde være Kongen kjærkommen, som var iforveien stemt for Sagen og saaledes vilde faae yderligere Leilighed til at forelægge Sagen for vore Brødre i Slesvig. En Comitee af 3 Medlemmer nedsattes (Wulff, Estrup, Dalgas). - Kammerherre Benzon oplæste derefter det af ham indgivne Andragende, sigtende til en Revision af Stempelpapiirs=Forordningen af 3die Decr. 1828, deels med Hensyn til en Nedsættelse og bedre Ordning af de satte høie Taxter, deels til en hensigtsmæssig Forandring og Modification af dens enkelte Paragrapher og navnlig § 4, betræffende det stemplede Papiirs Brug til Taxationsforretninger.